ടി20 ലോകകപ്: ഇന്ഡ്യ സെമി കാണാതെ പുറത്ത് അഫ്ഗാനെ തകര്ത്ത് ന്യൂസിലന്ഡ് സെമിയിലേക്ക് അബൂദബി: 07.11.2021 ടി20 ലോകകപില് ഇന്ഡ്യ സെമി കാണാതെ പുറത്ത്. അഫ്ഗാനെ തകര്ത്ത് ന്യൂസിലന്ഡ് സെമിയിലേക്ക് കടന്നതോടെയാണ് ഇന്ഡ്യന് പ്രതീക്ഷ അസ്തമിച്ചത്. പാകിസ്താന് നേരത്തെ സെമി ഉറപ്പിച്ചിരുന്നു. അഫ്ഗാനെതിരെ എട്ട് വികെറ്റിനായിരുന്നു കിവീസിന്റ ജയം. ടോസ് നേടി ബാറ്റിംഗിന് തിരഞ്ഞെടുത്ത അഫ്ഗാന് നിശ്ചിത 20 ഓവെറില് എട്ട് വികെറ്റ് നഷ്ടത്തില് 124 റണ്സ് എടുത്തു. മറുപടി ബാറ്റിംഗിന് ഇറങ്ങിയ കിവീസ് 18.1 ഓവറില് ലക്ഷ്യം കണ്ടു. ഡാരില് മിചല് 17, മാര്ടിന് ഗപ്റ്റില് 17 എന്നിവരുടെ വികെറ്റുകളാണ് ന്യൂസിലന്ഡിന് നഷ്ടമായത്. കെയ്ന് വില്യംസണ് 40, ഡേവണ് കോണ്വെ 36 എന്നിവരുടെ വികെറ്റ് നഷ്ടമില്ലാതെ വിജയം കണ്ടു. മുജീബ് ഉര് റഹ് മാന്, റാശിദ് ഖാന് എന്നിവര്ക്കാണ് വികെറ്റ്. കിവീസ് നിരയില് ട്രന്റ് ബോള്ട് മുന്നും ടിം സൗത്തി രണ്ടും വികെറ്റും വീഴ്ത്തി. ആഡം മില്നെ, ജയിംസ് നീഷം, ഇഷ് സോഥി എന്നിവര് ഓരോ വികെറ്റും നേടി. നജീബുല്ല സദ്രാന്റെ 48 പന്തില് 73 ഇനിംഗ്സാണ് അഫ്ഗാനെ 100 കടത്തിയത്. ഗുല്ബാദിന് നെയ്ബ് 15, മുഹമ്മദ് നബി 14 എന്നിവരാണ് മറ്റു പ്രധാന സ്കോറര്. ഓപെണര്മാരായ ഹസ്രത്തുല്ല സസൈ2, മുഹമ്മദ് ശെഹ്സാദ് 4, റഹ്മാനുള്ള ഗുര്ബാസ് 6 എന്നിവര് സ്കോര് കാര്ഡില് 19 റണ്സ് ചേര്ക്കുന്നത് മുന്നേ അഫ്ഗാന് നഷ്ടമായി. തുടര്ന്നെത്തിയ ഗുല്ബാദിന് ഇഷ് സോഥി പുറത്താക്കി. പിന്നീട് വന്ന ക്യാപ്റ്റന് മുഹമ്മദ് നബി സദ്രാന് പിന്തുണ നല്കി. ഇരുവരും ചേര്ന്ന് 59 റണ്സ് കൂട്ടിച്ചേര്ത്തു. നബിയെ സൗതി പുറത്താക്കിയതോടെ അഫ്ഗാന്റെ പോരാട്ടം സദ്രാനിന്റെ ചുമലിലായി. തൊട്ടടുത്ത ഓവറില് സദ്രാനും മടങ്ങി. റാശിദ് ഖാന് 3, കരിം ജനാത് 2 എന്നിവരാണ് പുറത്തായ മറ്റുതാരങ്ങള്. മുജീബ് ഉര് റഹ് മാന് 0 പുറത്താവാതെ നിന്നു.